Aripov va Medvedev Putinning O‘zbekistonga rejalashtirilayotgan tashrifini muhokama qildi

Bugun, 7 sentabr kuni Rossiya bosh vaziri Dmitriy Medvedev RF prezidenti Vladimir Putinning O‘zbekistonga rejalashtirilayotgan davlat tashrifi dasturi kun tartibini o‘zbekistonlik hamkasbi Abdulla Aripov bilan muhokama qildi.
Bu haqda hukumat rahbari qo‘shma hukumatlararo komissiya majlisida ma'lum qildi.
«Rossiya Federatsiyasi prezidenti Vladimir Putinning joriy yilning oktabr oyida O‘zbekistonga rejalashtirilayotgan tashrifiga tayyorgarlik masalalariga alohida e'tibor qaratildi», - deya aytib o‘tdi Rossiya Federatsiyasi bosh vaziri.
O‘zbekiston bosh vaziri so‘zlariga ko‘ra, Rossiya rahbarining respublikaga tashrifi kun tartibi Moskvada bo‘lib o‘tgan muzokaralarida ham muhokama qilingan.
Eslatib o‘tamiz, avvalroq Abdulla Aripov Moskvada muhim hujjatni imzolashi kutilayotgani, u AES masalasiga doir ekani xabar qilingandi.